11 ਦਸੰਬਰ 2015 ਨੂੰ ਇਹ ਘਟਨਾ ਅਬੋਹਰ ਦੇ ਬਾਹਰ ਬਣੇ ਇੱਕ ਫਾਰਮ ਹਾਊਸ ਉੱਤੇ ਵਪਾਰੀ ਸੀ ਜਿੱਥੇ ਉਸ ਦੇ ਹੱਥ-ਪੈਰ ਵੱਢ ਦਿੱਤੇ ਸਨ

ਇਹ ਘਟਨਾ 11 ਦਸੰਬਰ 2015 ਨੂੰ ਅਬੋਹਰ ਦੇ ਬਾਹਰ ਬਣੇ ਰਾਮਸਰਾ ਵਿੱਚ ਇੱਕ ਫਾਰਮ ਹਾਊਸ 'ਚ ਵਪਾਰੀ ਸੀ ਜਦੋਂ ਅਬੋਹਰ ਦੇ ਰਹਿਣ ਵਾਲੇ ਭੀਮ ਟਾਂਕ ਦੇ ਹੱਥ ਪੈਰ ਵੱਢ ਦਿੱਤੇ ਗਏ ਸਨ ਅਤੇ ਉਸ ਦੇ ਸਾਥੀ ਗੁਰਜੰਟ ਸਿੰਘ ਦਾ ਸੱਜਾ ਹੱਥ ਵੱਢ ਦਿੱਤਾ ਗਿਆ ਸੀ।

ਭੀਮ ਟਾਂਕ ਦੀ ਬਾਅਦ ਵਿੱਚ ਮੌਤ ਹੋ ਗਈ ਸੀ ਜਦਕਿ ਗੁਰਜੰਟ ਸਿੰਘ ਨੂੰ ਬਚਾ ਲਿਆ ਗਿਆ ਸੀ ਅਤੇ ਉਨ੍ਹਾਂ ਦਾ ਕੱਟਿਆ ਹੋਇਆ ਹੱਥ ਵੀ ਜੋੜ ਦਿੱਤਾ ਗਿਆ ਸੀ।

ਇਸ ਮਾਮਲੇ ਵਿੱਚ ਅਬੋਹਰ ਦੇ ਨਾਮੀ ਸ਼ਰਾਬ ਕਾਰੋਬਾਰੀ ਸ਼ਿਵ ਲਾਲ ਡੋਡਾ ਸਮੇਤ 26 ਲੋਕਾਂ ਨੂੰ ਵੱਖ-ਵੱਖ ਧਾਰਾਵਾਂ ਅਧੀਨ ਨਾਮਜ਼ਦ ਕੀਤਾ ਗਿਆ ਸੀ।

ਇਹ ਵੀ ਪੜ੍ਹੋ-

ਭੀਮ ਟਾਂਕ ਦੇ ਕਤਲ ਨੂੰ ਲੈ ਕੇ ਅਬੋਹਰ ਅਤੇ ਪੰਜਾਬ ਦੇ ਹੋਰ ਹਿੱਸਿਆਂ ਵਿੱਚ ਵੀ ਲੋਕਾਂ ਵੱਲੋਂ ਧਰਨੇ ਪ੍ਰਦਰਸ਼ਨ ਕੀਤੇ ਗਏ ਸਨ।

ਅਦਾਲਤ ਵੱਲੋਂ ਫ਼ੈਸਲਾ ਸੁਣਾਏ ਜਾਣ ਤੋਂ ਬਾਅਦ ਬੀਬੀਸੀ ਦੇ ਸਹਿਯੋਗੀ ਸੁਖਚਰਨ ਪ੍ਰੀਤ ਨੇ ਭੀਮ ਦੇ ਪਰਿਵਾਰ ਅਤੇ ਉਸ ਦੇ ਸਾਥੀ ਗੁਰਜੰਟ ਸਿੰਘ ਦੇ ਤੱਕ ਪਹੁੰਚ ਕਰਕੇ ਮੌਜੂਦਾ ਹਾਲਾਤ ਅਤੇ ਉਨ੍ਹਾਂ ਦਾ ਅਦਾਲਤੀ ਫ਼ੈਸਲੇ ਉੱਤੇ ਪ੍ਰਤੀਕਰਮ ਜਾਣਨ ਦੀ ਵੀ ਕੋਸ਼ਿਸ਼ ਕੀਤੀ ਗਈ।

ਭੀਮ ਟਾਂਕ ਅਬੋਹਰ ਦੇ ਸੰਤ ਨਗਰ ਇਲਾਕੇ ਵਿੱਚ ਰਹਿੰਦਾ ਸੀ

ਭੀਮ ਟਾਂਕ ਦਾ ਘਰ ਅਬੋਹਰ ਦੇ ਸੰਤ ਨਗਰ ਵਿੱਚ ਸਥਿਤ ਹੈ। ਸਥਾਨਕ ਲੋਕਾਂ ਮੁਤਾਬਕ ਸੰਤ ਨਗਰ ਵਿੱਚ ਬਹੁਗਿਣਤੀ ਵਸੋਂ ਵਾਲਮੀਕੀ ਭਾਈਚਾਰੇ ਨਾਲ ਸਬੰਧਿਤ ਹੈ।

ਭੀਮ ਟਾਂਕ ਵੀ ਵਾਲਮੀਕੀ ਭਾਈਚਾਰੇ ਨਾਲ ਹੀ ਸਬੰਧ ਰੱਖਦਾ ਸੀ। ਮੁਹੱਲੇ ਵਿੱਚ ਦਾਖ਼ਲ ਹੁੰਦਿਆਂ ਇੱਥੋਂ ਦੇ ਵਸਨੀਕਾਂ ਦੀ ਆਰਥਿਕਤਾ ਦਾ ਅੰਦਾਜ਼ਾ ਸਹਿਜੇ ਹੀ ਹੋ ਜਾਂਦਾ ਹੈ।

ਸੰਤ ਨਗਰ ਦੀਆਂ ਗਲੀਆਂ ਖਸਤਾ ਹਾਲ ਹਨ। ਕਈ ਥਾਵਾਂ ਉੱਤੇ ਗਲੀਆਂ ਦੀ ਹਾਲਤ ਕੱਚੇ ਰਾਹਾਂ ਵਰਗੀ ਹੈ। ਜ਼ਿਆਦਾਤਰ ਘਰ ਛੋਟੇ-ਛੋਟੇ ਹਨ, ਕਈਆਂ ਦੀ ਹਾਲਤ ਖਸਤਾ ਹੈ ਕਈ ਅੱਧ-ਬਣੇ ਹੀ ਵਸੇਬੇ ਦਾ ਸਾਧਨ ਬਣੇ ਹੋਏ ਹਨ।

ਭੀਮ ਦਾ ਘਰ ਮੁਹੱਲੇ ਦੇ ਵਿਚਕਾਰ ਜਿਹੇ ਕਰਕੇ ਹੈ। ਘਰ ਦੀ ਹਾਲਤ ਮੁਹੱਲੇ ਦੇ ਜ਼ਿਆਦਾਤਰ ਘਰਾਂ ਨਾਲੋਂ ਚੰਗੀ ਹੈ। 

ਸਾਡੇ ਉੱਥੇ ਪਹੁੰਚਣ ਦੀ ਜਾਣਕਾਰੀ ਸਥਾਨਕ ਸੰਪਰਕ ਰਾਹੀਂ ਪਰਿਵਾਰ ਨੂੰ ਪਹਿਲਾਂ ਦੀ ਦੇ ਦਿੱਤੀ ਗਈ ਸੀ। ਪੱਕੇ ਬਣੇ ਘਰ ਦਾ ਬੂਹਾ ਖੜਕਾਉਣ ਸਾਰ ਪੰਜਾਬ ਪੁਲਿਸ ਦਾ ਇੱਕ ਜਵਾਨ ਹਥਿਆਰ ਸਮੇਤ ਖੜ੍ਹਾ ਦਿਖਾਈ ਦਿੰਦਾ ਹੈ, ਇੱਕ ਵਰਦੀਧਾਰੀ ਪੁਲਿਸ ਮੁਲਾਜ਼ਮ ਚੁਬਾਰੇ ਉੱਤੇ ਖੜ੍ਹਾ ਨਜ਼ਰ ਰੱਖ ਰਿਹਾ ਹੈ।

ਭੀਮ ਦੀ ਮਾਤਾ ਕੁਸ਼ੱਲਿਆ ਦੇਵੀ ਮੁਤਾਬਕ ਕੰਮ ਛੱਡਣ ਕਾਰਨ ਭੀਮ ਨੂੰ ਧਮਕੀਆਂ ਮਿਲ ਰਹੀਆਂ ਸਨ

ਆਪਣੀ ਪਛਾਣ ਦੱਸ ਕੇ ਭੀਮ ਦੇ ਘਰ ਵਿੱਚ ਦਾਖ਼ਲ ਹੁੰਦੇ ਹਾਂ। ਅੰਦਰ ਭੀਮ ਦੇ ਮਾਤਾ ਪਿਤਾ ਅਤੇ ਕੁਝ ਹੋਰ ਲੋਕ ਬੈਠੇ ਹਨ।

ਭੀਮ ਦੀ ਮਾਤਾ ਕੁਸ਼ੱਲਿਆ ਦੇਵੀ ਨੇ ਦੱਸਿਆ, "ਮੇਰੇ ਦੋ ਬੇਟੇ ਅਤੇ ਦੋ ਬੇਟੀਆਂ ਹਨ। ਭੀਮ ਸਾਰਿਆਂ ਤੋਂ ਛੋਟਾ ਸੀ। ਚਾਰ ਕੁ ਸਾਲ ਇਸ ਨੇ ਸ਼ਿਵ ਲਾਲਾ ਡੋਡਾ ਲਈ ਕੰਮ ਕੀਤਾ। ਜਦੋਂ ਇਸ ਦਾ ਕਤਲ ਹੋਇਆ ਤਾਂ ਇਸ ਨੂੰ ਸ਼ਿਵ ਲਾਲ ਦਾ ਕੰਮ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਅਬੋਹਰ ਕਾਂਡ: ਡੋਡਾ ਦੇ ਫਾਰਮਹਾਊਸ ਵਿੱਚ 'ਇੱਕ ਬੰਦਾ ਫੜਦਾ ਸੀ ਅਤੇ ਦੂਜਾ ਸਾਡੇ ਅੰਗ ਵੱਢਦਾ ਸੀ'